**Ministru kabineta noteikumu**

**“Grozījumi Ministru kabineta 2016. gada 12. janvāra noteikumos Nr. 35 „Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisiju samazināšana valsts nozīmes aizsargājamos arhitektūras pieminekļos" nolikums” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) noteikumu „Grozījumi Ministru kabineta 2016. gada 12. janvāra noteikumos Nr. 35 „Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisiju samazināšana valsts nozīmes aizsargājamos arhitektūras pieminekļos" nolikums” projekts (turpmāk – noteikumu projekts) paredz deleģēt maksājumu veikšanas un projekta grozījumu veikšanu un projekta īstenošanas uzraudzības, kā arī monitoringa funkcijas SIA „Vides investīcijas fonds” (turpmāk – VIF), tādējādi mazinot kopējo Vides aizsardzības un reģionālās attīstības ministrijas (turpmāk – VARAM) administratīvo slogu.  Paredzēts, ka noteikumu projekts stāsies spēkā 2020. gada 1. janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots pamatojoties uz likuma „Par piesārņojumu” 32.2 panta 46 daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Emisijas kvotu izsolīšanas instrumenta (turpmāk - EKII) finansēto projektu atklātā konkursa "Siltumnīcefektu gāzu emisiju samazināšana valsts nozīmes aizsargājamos arhitektūras pieminekļos" (turpmāk – konkurss) ietvaros potenciālie projektu iesniedzēji projektu iesniegumus varēja iesniegt no 2016. gada 2. marta līdz 2016. gada 11. aprīlim. Konkursa mērķis ir oglekļa dioksīda emisiju samazināšana, veicot esoša valsts nozīmes arhitektūras pieminekļa (vienas vai vairāku ēku) pārbūvi, atjaunošanu vai vienkāršoto fasādes atjaunošanu.  Pēc projektu iesniegumu vērtēšanas un lēmumu pieņemšanas par finanšu instrumenta finansējuma piešķiršanu tika noslēgti deviņi līgumi par projektu īstenošanu ar kopējo EKII finansējumu 8 868 342,93 *euro*.  Apstiprinātos projektus īsteno atvasinātas publiskas personas (viena valsts augstskola un divas pašvaldības), viena valsts tiešās pārvaldes iestāde, kas nodarbojas ar valsts nekustamo īpašumu pārvaldīšanu, viena pašvaldības dibināta kultūras institūcija un četras reliģiskās organizācijas. Apstiprināto projektu ietvaros, galvenokārt, plānota energoefektivitātes pasākumu īstenošana ēku norobežojošajās konstrukcijās (siltināšana), apkures sistēmu un ventilācijas sistēmu atjaunošana. Konkursa ietvaros plānotais CO2 emisiju samazinājums atbilstoši noslēgtajiem projektu īstenošanas līgumiem plānots 438,865 t CO2 gadā apmērā. Uz 2019. gada 1. augustu viens projekta īstenošanas līgums ir lauzts un viena projekta īstenošana ir noslēgusies.  Līdz šim konkursa administrēšanas uzdevumus veic VARAM attiecībā uz projektu iesniegumu apstiprināšanu un finanšu instrumenta finansējuma piešķiršanu un VIF konkursa administrēšanas uzdevumus veic attiecībā uz projektu iesniegumu pieņemšanu, vērtēšanu, līgumu par projekta īstenošanu sagatavošanu, noslēgšanu, grozīšanu un izbeigšanu, projektu pārskatu pārbaudi un projektu īstenošanas kontroli atbilstoši noslēgtajam Atsevišķu pārvaldes uzdevumu deleģēšanas līgumam.  VIF šobrīd ir noteiktas funkcijas EKII konkursu projektu ietvaros izskatīt finansējuma saņēmēja maksājumu pieprasījumus un pārbaudīt attiecināmo izmaksu atbilstību projekta līguma un konkursa īstenošanu regulējošo Ministru kabineta noteikumu prasībām, kā arī tiesības rosināt EKII finansējuma maksājumu apturēšanu, apturēt atbalsta summas maksājumu veikšanu un/vai samazināt tā apjomu. Atbalsta summas vai tās daļas pārmaksas gadījumā VIF ir pienākums arī rakstiski informēt finansējuma saņēmēju par pienākumu atmaksāt tam pārmaksāto atbalsta summu vai tās daļu. Tāpat VIF saņem finansējuma saņēmēju maksājumu pieprasījumu grafikus un nodrošina to kontroli, kā arī veic projekta progresa uzraudzību projekta ieviešanas termiņā un snieguma uzraudzību monitoringa periodā. Arī izskatot finansējuma saņēmēja ierosinātos līguma grozījumu, sākotnējo grozījumu izvērtējumu no finansiālā, juridiskā un tehniskā viedokļa veic VIF, un nosūta VARAM atzinumu par grozījumu būtību un ierosinājumu atbalstīt vai noraidīt ierosinātos grozījumus.  Savukārt, VARAM, balstoties uz VIF sagatavoto atzinumu par finansējuma saņēmēja maksājumu pieprasījumus, izmaksā finansējuma saņēmējam atbalsta summu vai tās daļu, ja finansējuma saņēmējs ir izpildījis normatīvajos aktos un Līgumā noteiktos nosacījumus atbalsta summas vai tās daļas saņemšanai. Attiecībā uz projektu grozījumu ierosināšanu VARAM izskata VIF sagatavoto izvērtējumu pirms grozījumu noslēgšanas.  Attiecīgi VARAM attiecībā uz EKII konkursu projektu maksājumiem veic galvenokārt izmaksas funkciju un VIF sagatavoto priekšlikumu attiecībā uz projekta grozīšanu izskatīšanu, savukārt VIF nodrošina maksājumu pieprasījumu pārbaudi ne tikai no finansiālā, bet arī iepirkumu un projekta tehniskā progresa uzraudzības viedokļa, kā arī veic faktisko līguma grozījumu izskatīšanu un atbilstības novērtēšanu.  Izvērtējot augstāk minēto funkciju apmēru, ko nodrošina VIF un VARAM un šī brīža cilvēkresursu un laika resursu patēriņu maksājuma pieprasījuma pārbaudei un izpildei apmaksai (t.i. no maksājuma pieprasījuma saņemšanas brīža VIF līdz maksājuma veikšanai finansējuma saņēmēja bankas kontā, kas ietver atzinuma nosūtīšanu, saņemšanu VARAM, VIF sagatavotā atzinuma izskatīšanu, maksājuma finansējuma saņēmējam), kas sastāda indikatīvi sešas darba dienas, kā arī projekta grozījumu izskatīšanas laiku - līdz vienam mēnesim, kā arī ievērojot valsts pārvaldes reformu plānā noteikto principu par funkciju centralizāciju vai nodošanu ārpakalpojumā, lai nodrošinātu racionālāku resursu patēriņu, noteikumu projekts paredz centralizēt maksājumu veikšanas un projekta grozījumu un īstenošanas uzraudzības, kā arī monitoringa funkcijas VIF, kas jau šobrīd ir šo funkciju faktiskais īstenotājs un veicējs.  Ievērojot plānotās izmaiņas maksājumu veikšanas kārtībā, nebūs nepieciešams sagatavot atzinumu nosūtīšanai un izskatīt atzinumu, attiecīgi funkcija tiks veikta īsākā laika posmā, to saīsinot par indikatīvi 3-5 darba dienām. Savukārt, projekta grozījumu izskatīšana varētu samazināties par vismaz 14-20 dienām.  Funkciju pārskatīšanas nepieciešamību VARAM ir arī konstatējusi, analizējot trešo pušu secinājumus par finanšu instrumentu īstenošanu un veicot iekšēju projektu uzraudzību izvērtēšanu. VARAM ir secinājusi, ka labākai finanšu instrumentu ieviešanai būtu nepieciešama turpmāka projektu uzraudzības centralizācija visā projekta ciklā. Ievērojot to, ka EKII projektu konkursu ieviešanas uzraudzība pēc būtības ir līdzīga Klimata pārmaiņu finanšu instrumenta projektu konkursiem, šie secinājumi ir attiecināmi arī uz EKII.  Noteikumu projekts mazina administratīvo slogu un rada pozitīvu ietekmi un tautsaimniecību, jo:  • tiek nodrošināta maksājumu veikšanas, projektu īstenošanas uzraudzības un monitoringa (pēcieviešanas) uzraudzības funkciju centralizācija un vienkāršošana, veicot radniecisko funkciju apvienošanu vienā institūcijā, samazinot institūciju skaitu, kas piedalās projektu maksājumu un grozījumu izvērtēšanā;  • tiek samazināts maksājumu pieprasījumu un projekta grozījumu izskatīšanas laiks un finansējuma saņēmējiem (komersantiem, valsts pārvaldes iestādēm), tiek nodrošināta ātrāka EKII finansējuma atmaksa un projekta izmaiņu saskaņošana, kas ir būtiski projekta un finansējuma saņēmēja pozitīvas finanšu plūsmas nodrošināšanai un projektu realizācijai plānotajā termiņā;  • tiek samazināts tiešās valsts pārvaldes iestādes (VARAM) darbinieku laika patēriņš ar projektu īstenošanu saistīto funkciju veikšanai, kas tiks novirzīts citu iestādei nozīmīgu funkciju veikšanai.  Arī pēc noteikumu projekta apstiprināšanas VARAM turpinās nodrošinās ar politikas izstrādi, t.sk. projektu atklāto konkursu noliku izstrādi, un ar budžeta plānošanu un uzraudzību EKII apakšprogrammās, kā arī nodrošinās kontroles funkcijas, kā, piemēram, iekšējās kontroles sistēmas izstrāde un uzturēšana, VIF deleģējuma līgumos noteikto uzdevumu uzraudzības kontrole (ikgadēja EKII darbības audita nodrošināšana izmantojot ārpakalpojumu), VIF iekšējās kontroles sistēmu vai tā grozījumu apstiprināšanu, apstiprinās projektu pārbaužu plānu un nodrošināt tā izpildes uzraudzību. Savukārt VIF būs jauni uzdevumi, t.sk. maksājumu veikšana finansējuma saņēmējiem; papildus finansējuma pieprasījuma sagatavošana VARAM pēc jaunu līgumu noslēgšanas atbilstoši naudas plūsmu prognozēm, uzskaites par projektiem izmaksātā finanšu instrumenta finansējumu, kas atzīts par neattiecināmu nodrošināšana un tā atgūšanu.  Visas esošās izsniegtās avansa garantijas, kas izsniegtas līdz noteikumu projekta stāšanās spēkā, paliek derīgas un atmaksas gadījumā nonāks pa tiešo atbildīgajai iestādei.  Ņemot vērā, ka konkursa ietvaros projektu realizē arī Valsts aizsardzības militāro objektu un iepirkumu centrs (EKII-1/4 “Siltumnīcefekta gāzu emisijas samazināšana Jūras virsnieku sapulču ēkā, Atmodas bulvārī 9, Liepājā”), kas ir valsts tiešās pārvaldes iestāde, un kurai finansējumu VIF nevar izmaksāt, tiek atstātas negrozītas VARAM funkcijas attiecībā uz projekta maksājuma veikšanu šim projektam. Lai gan plānots, ka projekts tiks pabeigts 2019. gadā un arī viss EKII līdzfinansējums tiktu izmaksāts šajā gadā, tomēr nav izslēdzams risks, ka projekta realizēšana tiek pagarināta.  Finansējums EKII ietvaros īstenotajiem projektiem tiks veikts 33.02.00 apakšprogrammā “Emisijas kvotu izsolīšanas instrumenta projekti” izdevumu kodā 3000 “subsīdijas un dotācijas” un ik ceturksni (vai nepieciešamības gadījumā citā termiņā) tiks izmaksāts VIF atbilstoši deleģējuma līgumā noteiktajam apjomam.  Finansējuma plānošana valsts budžeta apakšprogrammā tiks veikta balstoties uz projektu īstenotāju iesniegtajām maksājumu plūsmas prognozēm un to uzraudzību nodrošinās VIF sadarbībā ar VARAM. Arī turpmāk budžeta līdzekļu plānošanā EKII ietvaros īstenotajiem projektiem tiks veikta atbilstoši Ministru kabineta 2016. gada 31. maija sēdes protokolā Nr. 26, 39.§ 6.19. apakšpunktā noteiktajam.  Visi noslēgtie trīspusējie līgumi saskaņā ar Noteikumu projekta 61. punktu būs jāgroza, grozot tos atbilstoši izmaiņām, kas izriet no šī Noteikumu projekta.  Noteikumu projekts sagatavots, lai EKII ietvaros sākot ar 2020. gada 1. janvāri visus uzdevumus, kas saistīti ar projektu uzraudzību līdz monitoringa termiņa beigām, kā arī finansējuma atgūšanu, varētu deleģēt VIF. |
| 3. | Projekta izstrādē iesaistītās institūcijas un publiskās personas kapitālsabiedrības | Noteikumu projektu sagatavoja VARAM. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attiecas uz finansējuma saņēmējiem, VIF un VARAM. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz tautsaimniecību.  Nav identificēts administratīvā sloga palielinājums finansējuma saņēmējiem. Administratīvais slogs palielināsies VIF, lai nodrošinātu Atsevišķu pārvaldes uzdevumu deleģēšanas līgumā ietverto funkciju īstenošanu. |
| 3. | Administratīvo izmaksu monetārs novērtējums | Izmaksas deleģēto funkciju veikšanai VIF plānots segt no valsts budžeta programmas 33.01.00 “Emisijas kvotu izsolīšanas instrumenta administrācija”. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019. gads | | Turpmākie trīs gadi (*euro*) | | | | |
| 2020. | | 2021. | | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav | | | | | | |
| 8. Cita informācija | Nepieciešamie līdzekļi VIF deleģēto funkciju izpildei noteikumu projekta un Ministru kabineta noteikumu projekta “Grozījumi Ministru kabineta 2016. gada 26. janvāra noteikumos Nr. 69 „Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisiju samazināšana – zema enerģijas patēriņa ēkas" nolikums”, Ministru kabineta noteikumu projekta “Grozījumi Ministru kabineta 2018. gada 12. jūnija noteikumos Nr. 333 „Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisiju samazināšana ar viedajām pilsētvides tehnoloģijām" nolikums”, Ministru kabineta noteikumu projekta “Grozījumi Ministru kabineta 2018. gada 17. jūlija noteikumos Nr. 418 „Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisiju samazināšana, attīstot enerģētiski pašpietiekamu ēku būvniecību" nolikums”” projekta ietvaros paredzēti no valsts budžeta programmas 33.01.00 “Emisijas kvotu izsolīšanas instrumenta administrācija” 203 493 apmērā 2020. gadā, 220 000 apmērā 2021. gadā un 220 000 apmērā 2022. gadā.   |  | | --- | | Attiecīgais finansējums ir atbalstīts Ministru kabineta 2019.gada 17.septembra sēdē (prot. Nr. 42 34.§) un iekļauts likumprojektā «Par valsts budžetu 2020. gadam» un likumprojektā «Par vidēja termiņa budžeta ietvaru 2020., 2021. un 2022. gadam». | | | | | | | |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Komisijas regula Nr. 651/2014 | | | |
| A | | B | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | |
| Cita informācija | | Nav. | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. | | | | |
| A | B | | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | Informācija par to vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Projekts šo jomu neskar. | Projekts šo jomu neskar. | | | Projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. | | | | |
| Cita informācija | Nav. | | | | |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts tika publicēts VARAM un Valsts kancelejas tīmekļvietnēs 2019. gada 7. oktobrī publiskai apspriešanai un komentāru sniegšanai līdz 21. oktobrim. |
| 2. | Sabiedrības līdzdalība projekta izstrādē | Sabiedrībai bija iespējas sniegt savu viedokli pēc MK noteikumu projekta publicēšanas VARAM un Valsts kancelejas tīmekļvietnēs, kā arī pēc tā izsludināšanas Valsts sekretāru sanāksmē. |
| 3. | Sabiedrības līdzdalības rezultāti | Priekšlikumi no sabiedrības nav saņemti |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | VARAM un VIF |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Jaunas institūcijas netiks veidotas. |
| 3. | Cita informācija | Nav |

Vides aizsardzības un

reģionālās attīstības ministrs J. Pūce

G. Zustenieks 67026489,

Gusts.zustenieks@varam.gov.lv